Hatua zinazoweza kuchukuliwa kukabilina na umaskini

HATUA ZINAZOWEZA KUCHUKULIWA KUKABILIANA NA UMASKINI.

Umaskini ameduwaza maendeleo nchini na hivyo yafaa sisi humu wananchi kutafuta njia mwafaka kuondoa umaskini miongoni mwetu. 

Jambo la kwanza la kuondoa umaskini ni kuimiza upangaji uzazi. Kulingana na utafiti uliofanywa, ni dhahiri shairi kuwa wazazi ambao ni maskini wana watoto wengi. Hali hii huchangia wazuzi hawa kukosa kazi na kwa vile wako huru hawafanyi kazi yoyote wanaamua kutimiza amri ya Mungu ya kujaza ulimwengu. Kwa hivyo yafaa wazazi wa aina hii kuimizwa kupanga uzazi ili waweze kuwa na familia ambayo wanaweza kuikidhia mahitaji.

Jambo la pili ni kuboresha kilimo. Serikali yaweza kuboresha kilimo kwa kuwapa mikopo wakulima wasiojiweza. Hii itaidia kuimarisha mazao na kuwepo kwa chukula kwa watu wote.

Jambo la tatu ni kuwapa wafanyikazi mishahara kulingana na gharama za maisha. Jambo hili litasaidia sana kuondoa umaskini kwa vile unaweza pata mfanyakazi anapewa pesa ambazo haziwezi gharamia maisha yake na hivyo kumfanya kuwa mtegemezi kwa wengine.
Jambo la nne ni kubuni nafasi za ajira. Serikali yafaa kubuni nafasi za ajira kwa kujenga viwanda mashinani ili kila mtu awe na uwezo wa kupata ajira. Jambo hilo pia litasaidia kupunguza idadi ya watu wanaohamia mijini kutafuta ajira. Viwanda vikijengwa mashinani vitaleta maendeleo kote nchini na hivyo kuondoa umaskini miongoni mwa watu.

Jambo la tano ni serikali kupunguza mikopo kutoka ughaibuni. Jambo la kukopa kila mara linasikitisha sana na huifanya nchi kuwa katika hali ya kutegemea nchi ambazo zimeendelea. Jambo hili huelekeza kuwepo kwa deni kubwa katika nchi na kuifanya kuwa kama mtumwa. Serikali yafaa kutumia rasilimali ilizonazo kuboresha maendeleo.

Jambo la sita ni kuimarisha biashara na nchi zingine. Jambo hili litasaidia watu kuwa na uwezo wa kuuza bidhaa zao katika nchi tofauti na pia wanaweza kuagiza bidhaa katika nchi zingine na hivyo basi kuimarisha biashara miongoni mwa nchi husika.

Jambo la saba ni serikali kuimiza uwekezaji kwa kuwapa wawekezaji mikopo na nafasi ya kufanya kazi nchini. Pia. serikali yafaa iendeleze amani katika nchi ili kuwavutia wawekezaji. Wawekezaji wakija nchini watajenga viwanda na hivyo kubuni nafasi za ajira kwa vijana na a hata wale wasio na ajira.

Jambo la mwisho ni serikali kuwaelimisha watu katika nchi kutumia rasilimali katika mazingira yao kwa njia endelevu. Wananchi wanafaa wajue kuwa si lazima waajiriwa, lakini waweza kujiajiri na kuboraha maisha yako.

Nina imani yakuwa ikiwa mambo niliyoangazia yakifuatwa umaskini utapungua.